Proiect

GUVERNUL REPUBLICII MOLDOVA

HOTĂRÂRE nr.\_\_\_\_\_\_

din \_\_\_\_\_\_\_\_\_\_\_\_\_\_\_\_ 2020

cu privire modificarea unor Hotărâri ale Guvernului și abrogarea

unor Hotărâri ale Guvernului

Guvernul **HOTĂRĂŞTE:**

1. Se aprobă Modificările ce se operează în unele hotărâri ale Guvernului, conform anexei nr. 1.
2. Se abrogă unele hotărâri ale Guvernului, conform anexei nr. 2.
3. Prezenta hotărâre intră în vigoare la data de 01 ianuarie 2021.

**Prim-ministru**

Contrasemnează:

**Viceprim-ministru,**

**Ministrul finanțelor**

**Ministrul justiției**

**Ministrul afacerilor interne**

**Ministrul apărării**

Anexa nr. 1

la hotărârea Guvernului nr.\_\_\_\_/2020

**MODIFICĂRILE**

**ce se operează în unele hotărâri ale Guvernului**

1. Regulamentul cu privire la organizarea și realizarea învățământului și cercetării în cadrul Academiei „Ștefan cel Mare” a Ministerului Afacerilor Interne, aprobat prin Hotărârea Guvernului nr.429/2020 (Monitorul oficial al Republicii Moldova, 2020, nr.165-176, art.559) după punctul 45 se completează cu punctul 451 cu următorul cuprins:

„ 452 . Absolvenţilor Academiei, în dependență de reușită, li se acordă o indemnizaţie unică, reieșind din valoarea de referinţă pentru calcularea salariilor angajaţilor din sectorul bugetar, pentru anul în curs, în următoarele mărimi:

a) 60% – celor care au absolvit cu media de la 5,1 până la 7,5.

b) 80% – celor care au absolvit cu media de la 7,6 până la 9;

c) 100% – celor care au absolvit cu media de la 9,1 pînă la 10.

Valoarea de referinţă menţionată se stabileşte anual în legea bugetului de stat, pentru angajații din sectorul bugetar.”

1. Regulamentul cu privire la ocuparea funcțiilor publice cu statut special din cadrul Ministerului Afacerilor Interne, aprobat prin Hotărârea Guvernului nr. 460/2017 pentru punerea în aplicare a prevederilor Legii nr.288 din cadrul Ministerului Afacerilor Interne (Monitorul Oficial al Republicii Moldova, 2017, nr.40-49, art.85), cu modificările ulterioare se completează după după punctul 371 cu punctul 372  cu următorul cuprins:

” 372. În caz de transfer în interes de serviciu, la iniţiativa angajatorului sau a persoanei împuternicite de către acesta, în cadrul Ministerului Afacerilor Interne, într-o funcţie publică cu statut special care necesită mutarea într-o altă localitate, funcţionarul public cu statut special beneficiază de o indemnizaţie de transfer echivalentă cu un salariu lunar plus 50% din salariul său lunar pentru fiecare membru de familie, de asemenea de compensarea cheltuielilor pentru transportul bunurilor personale şi al membrilor de familie care îl însoţesc.”

1. Regulamentul cu privire la delegarea salariaților entităților din Republica Moldova, aprobat prin Hotărârea Guvernului nr.10/2012 (Monitorul Oficial al Republicii Moldova, 2012, nr.7-12 art. 30) după punctul 28 se completează cu punctele 281 și 282 cu următorul cuprins:

„281 . Militarilor prin contract, detașați în contingentul militar de asigurare a regimului de încetare a focului şi a securităţii în zona de conflict, li se va plăti, pentru perioadă aflării în contingent, diurna în mărime de 100% din cea stabilită pe ţară.

282. Pentru perioada aflării militarilor prin contract în cantonamente, centre (cursuri) de instruire, pe cîmpuri de instruire, la exerciţii, în timpul participării la manevre şi exerciţii în afara punctelor de dislocare permanentă a unităţilor şi subunităţilor militare, li se plăteşte diurna în mărime de 50% din cea prevăzută pentru localităţile rurale din Republica Moldova.”

1. Regulamentul cu privire la modul de organizare şi desfăşurare a învăţămîntului în Academia Militară a Forţelor Armate “Alexandru cel Bun”, aprobat prin Hotărârea Guvernului nr.980/2010 (Monitorul Oficial al Republicii Moldova,2010, nr.211-212, art.1093) cu modificările ulterioare după punctul 39 se completează cu punctul 391 cu următorul cuprins:

„391. Absolvenţilor Academiei, în dependență de reușită, li se acordă o indemnizaţie unică, reieșind din valoarea de referinţă pentru calcularea salariilor angajaţilor din sectorul bugetar, pentru anul în curs, în următoarele mărimi:

a) 60% – celor care au absolvit cu media de la 5,1 până la 7,5.

b) 80% – celor care au absolvit cu media de la 7,6 pînă la 9;

c) 100% – celor care au absolvit cu media de la 9,1 pînă la 10.

Valoarea de referinţă menţionată se stabileşte anual în legea bugetului de stat pentru angajații din sectorul bugetar.”

1. Hotărârea Guvernului nr.1009/2006 (Monitorul Oficial al Republicii Moldova, 2006, nr.142-145 art.1092) se completează după cum urmează:

”a) în denumire sintagma „cuantumurile burselor” se completează cu sintagma „soldele lunare”.

b) punctul 1 se completează cu alineatul trei cu următorul cuprins:

„soldele lunare pentru elevii și studenții instituțiilor de învățămînt din domeniul milităriei și ordinii publice conform anexei nr.11. Regulamentul privind modul și condițiile de acordare a soldelor lunare se aprobă de instituțiile de învățămînt respective.

c) după anexa nr.1 la Hotărârea Guvernului nr.1009/2006 se completează cu anexa nr.11 cu următorul cuprins:

Anexa nr.11

la Hotărîrea Guvernului

nr. 1009 din 1 septembrie 2006

**Soldele lunare pentru elevii și studenții instituțiilor de învățământ din domeniul milităriei și ordinii publice.**

|  |  |
| --- | --- |
| **Categoria beneficiarilor soldelor lunare** | **Cuantumul soldei lunare, lei** |
| Elevii din instituţiile de învăţămînt profesional tehnic | 85 |
| Studenți din instituţiile de învăţămînt superior | 95 |

1. Regulamentul cu privire la modul de îndeplinire a serviciului militar în Forțele Armate, aprobat prin Hotărârea Guvernului nr.941/2006 (Monitorul Oficial al Republicii Moldova, 2006, nr.138-141 art. 1026), cu modificările ulterioare, se completează după cum urmează:

a) după punctul 7 se completează cu punctele 71 și 72 cu următorul cuprins:

„71 . Militarii în termen beneficiază de soldă bănească, în mărime de 150 lei.

Militarilor în termen, încorporaţi în contingentul militar de asigurare a regimului de încetare a focului în zona de securitate, solda bănescă se stabilește în mărime de 175 lei, indiferent de funcţia deţinută în contingent.

Militarilor în termen eliberaţi din serviciu militar (inclusiv pînă la expirarea termenului stabilit) li se plăteşte o indemnizaţie unică de eliberare în mărime de trei solde bănești, iar dacă aceştia fac parte din rîndurile copiilor orfani sau rămaşi fără tutela părinţilor – în mărime de cinci solde bănești.

72 . Rezerviştilor chemaţi la cantonamente li se va plăti o indemnizaţie lunară în următoarele mărimi:

ofiţerilor superiori – 150 lei;

ofiţerilor inferiori – 125 lei;

sergenţilor – 100 lei;

soldaţilor – 75 lei.

b) după punctul 56 se completează cu punctele 561 și 562 cu următorul cuprins:

561. Militarii, încadrați prin contract pentru prima dată în funcții de soldați și sergenți, imediat după încheierea serviciului în termen şi numirea în funcţie, prevăzută a fi completată cu militari prin contract, li se achită o indemnizaţie unică de instalare în mărimea unui salariu de bază.

562. Militarii prin contract, în caz de transferare la un alt loc permanent de serviciu, care necesită mutarea dintr-o localitate în alta, li se plăteşte o indemnizaţie de transfer în mărimea unui salariu de bază, iar pentru fiecare membru al familiei – în mărime de 50% din salariul de bază şi li se restituie cheltuielile pentru transportarea bunurilor mobile.”

1. Hotărârea Guvernului nr. 1231/2018 pentru punerea în aplicare a prevederilor Legii nr. 270/2018 privind sistemul unitar de salarizare în sectorul bugetar (Monitorul Oficial al Republicii Moldova, 2018, nr. 480-485, art. 1310, cu modificările ulterioare, se modifică după cum urmează:
2. punctul 1 se completează cu subpunctul 9) cu următorul cuprins:

„9) Regulamentul privind modul de calculare și plată a premiului anual personalului din unitățile bugetare, conform anexei nr. 10.”;

1. anexa nr. 3 se completează cu punctul 31 cu următorul cuprins:

”3**1**. În cazul conducătorilor și personalului didactic din instituțiile de învățământ general și profesional tehnic, la elaborarea actului intern privind sporul de performanță se va ține cont de metodologia de evaluare aprobată de către Ministerul Educației, Culturii și Cercetării.”;

1. anexa nr. 4 se completează cu punctul 71 cu următorul cuprins:

”**71**. Sporul cu caracter specific pentru activități speciale de combatere a terorismului poate fi acordat ofiţerilor de informaţie şi securitate din cadrul Detaşamentului cu destinaţie specială “Alfa” al Serviciului de Informaţii şi Securitate, funcţionarilor publici cu statut special din cadrul Detaşamentului cu destinaţie specială “Pantera” al Administraţiei Naţionale a Penitenciarelor, efectivului de trupă şi corpului de comandă ale Batalionului cu Destinaţie Specială “Fulger” al Armatei Naţionale, efectivului de trupă şi corpului de comandă ale Batalionului Independent cu Destinaţie Specială “Scorpion” al Unităţii militare 1001 a Departamentului Trupelor de Carabinieri al Ministerului Afacerilor Interne, ale Brigăzii de poliţie cu destinaţie specială “Fulger” a Inspectoratului General de Poliţie al Ministerului Afacerilor Interne, ale Secţiei asigurare ordine publică a Direcţiei patrulare "Centru" a Inspectoratului Naţional de Securitate Publică al Inspectoratului General al Poliţiei al Ministerului Afacerilor Interne şi ofiţerilor de protecţie din cadrul Serviciului de Protecţie şi Pază de Stat.”

1. note la anexa nr. 5 se completează cu punctul 8 cu următorul cuprins:

„8. Costul unei ore academice pentru instruirea inițială, instruirea continuă și instruirea la distanță de către formatorii netitulari în cadrul Institutului Național de Justiție constituie 100 lei.”;

1. în anexa nr. 6, la punctele 4. și 5., textul „2000 lei” se substituie prin textul „2200 lei”;
2. se completează cu anexa nr. 10 cu următorul cuprins:

„Anexa nr. 10

la hotărârea Guvernului nr.1231/2018

**REGULAMENTUL**

**privind modul de calculare și plată a premiului anual personalului din unitățile bugetare**

1. **DISPOZIŢII GENERALE**
2. Regulamentul privind modul de calculare și plată a premiului anual personalului din unitățile bugetare este elaborat în temeiul art. 211 din Legea nr.270/2018 privind sistemul unitar de salarizare în sectorul bugetar, și determină modalitatea de calculare și plată a premiului anual personalului din unitățile bugetare.
3. Personalul din unitățile bugetare poate beneficia de premiu anual pentru rezultatele activității desfășurate în anul de gestiune, proporțional timpului efectiv lucrat în anul respectiv.
4. Premiul nu se acordă salariaților care, în cursul anului, au desfășurat o activitate profesională ineficientă sau necorespunzătoare ori au fost sancționați disciplinar, pentru perioada validității sancțiunii disciplinare.
5. Mărimea concretă a premiului anual pentru fiecare salariat se fixează în actul administrativ al conducătorului unității bugetare sau al autorității publice respective, în care se indică salariul de bază luat în calcul, zilele efectiv lucrate în perioada respectivă, procentul acordat și mărimea premiului calculat acordat.
6. Mărimile premiilor pentru conducătorii unităților bugetare se stabilesc de către organul ierarhic superior. Mărimea maximă a premiilor pentru conducători nu poate depăși 50% din salariul de bază.
7. Premiul anual se acordă în luna decembrie a anului de gestiune, în limita volumului cheltuielilor de personal prevăzute în bugetele unităților bugetare.
8. Pentru acordarea premiului anual pot fi utilizate mijloacele fondului de salarizare în mărime de pînă la 50% din salariile de bază ale persoanelor cu drept de a beneficia de premiu anual.
9. **MODUL DE ACORDARE ȘI MĂRIMEA PREMIULUI ANUAL**
10. Premiul anual se calculează în procente din salariul de bază, stabilit salariatului la sfîrșitul lunii noiembrie al anului de gestiune, sau la ultima zi lucrătoare anterioară sfîrșitului lunii noiembrie pentru persoanele cu care au fost suspendate sau încetate raporturile de serviciu/contractele individuale de muncă.
11. Suma premiului calculată în condițiile punctului 8 se raportează la timpul efectiv lucrat în zile în lunile ianuarie-noiembrie din anul de gestiune și numărul de zile lucrătoare în ansamblu pe lunile respective, conform balanței timpului de lucru stabilită pentru acest an.
12. În timpul efectiv lucrat, pentru determinarea cuantumului premiului anual, în afară de zilele când salariatul a lucrat efectiv se va include și timpul când salariatul s-a aflat în deplasare în interes de serviciu.
13. Nu se include în timpul efectiv lucrat, pentru determinarea cuantumului premiului anual, perioada validităţii sancţiunii disciplinare, timpul aflării salariatului în concediu de odihnă anual şi concediu de studii, în concediu de maternitate, în concediu medical, în grevă, în concediu fără plată pe motive familiale, în concediu parţial plătit pentru îngrijirea copilului până la vârsta de 3 ani, în concediu suplimentar neplătit pentru îngrijirea copilului în vârstă de la 3 la 4 ani, îngrijirea copilului bolnav în vârstă de până la 10 ani sau a unui copil cu dizabilităţi cu durata de până la 2 ani, alte perioade de suspendare a contractului individual de muncă/raporturilor de serviciu specificate în art.76 şi art.77, cu excepţia lit.e1), şi art.78 din Codul muncii al Republicii Moldova nr.154/2003, precum şi timpul de urmare a unui curs de formare profesională la iniţiativa angajatului, ocupare a unei funcţii elective în autorităţile publice, în organele sindicale sau în cele patronale şi absenţei fără motive întemeiate de la serviciu.
14. **CALCULUL PREMIULUI ANUAL ÎN SITUAŢII SPECIALE**
15. Pentru personalul didactic premiul anual se va acorda ținând cont de salariul de bază cuvenit pentru funcția ocupată conform normei didactice real stabilite.
16. Dacă pe parcursul anului pentru care se acordă premiul, sarcina didactică a suferit modificări, mărimea premiului anual se va calcula reieșind din sarcina didactică avută la sfârșitul lunii noiembrie.
17. Conducătorilor și altui personal, inclusiv cu funcții de conducere, care desfășoară activitate didactică în timpul orelor de program, premiul anual pentru aceste ore nu se calculează.
18. În cazul în care salariatul în afară de funcția de bază mai activează prin cumul în temeiul unui contract individual de muncă distinct în aceeași unitate bugetară sau în altă unitate, salariatul în cauză va beneficia de premiu anual atât pentru funcția de bază, cit și pentru funcția cumulată.
19. Salariații ale căror contracte individuale de muncă au încetat înainte de sfârșitul lunii noiembrie, în temeiurile indicate la art. 82 lit. f) și i), art. 86 alin. (1) lit. c), d) și y1) şi art. 301 alin. (1) lit. c) din Codul muncii al Republicii Moldova nr.154/2003, precum şi cei care au demisionat în legătură cu pensionarea, stabilirea gradului de dizabilitate, înmatricularea într-o instituţie de învăţământ, alegerea într-o funcţie electivă, îngrijirea unui copil cu dizabilitate din propria iniţiativă beneficiază de premiul anual pentru timpul efectiv lucrat până la data desfacerii contractului individual de muncă/încetării raporturilor de serviciu.
20. În cazul transferului salariatului la o altă unitate, conform art. 86 alin. (1) lit. u) din Codul muncii al Republicii Moldova nr.154/2003, premiul anual i se plătește pentru durata activității în unitate în anul de referință până la momentul transferului.
21. În cazul încetării contractului individual de muncă în baza altor temeiuri indicate în art. 82, art. 86 alin. (1) și art. 301 alin. (1) din Codul muncii al Republicii Moldova nr.154/2003, premiul anual salariaților respectivi nu li se plătește, cu excepția cazurilor specificate la pct.16 și 17.
22. În cazul detaşării/delegării, salariatul beneficiază de premiul anual acordat personalului din unitatea bugetară în care a fost detaşat/delegat salariatul. Pentru calcularea premiului, unitatea bugetară care a dispus detaşarea salariatului va informa în scris unitatea la care a fost detaşat salariatul despre numărul de zile efectiv lucrate de salariat în anul respectiv în unitatea de bază.
23. În cazul în care unitatea bugetară la care este detaşat salariatul se află în imposibilitate de plată, obligaţia achitării premiului anual revine unităţii care a dispus detaşarea, cu drept de regres împotriva unităţii în care a fost detaşat salariatul.

Anexa nr. 2

la hotărîrea Guvernului nr.\_\_\_\_/2020

**LISTA**

**hotărîrilor Guvernului care se abrogă**

1. Hotărârea Guvernului nr.650/2006 „Privind salarizarea militarilor, efectivului de trupă şi corpului de comandă, angajaţi în serviciul organelor apărării naţionale, securităţii statului şi ordinii publice, precum şi a funcţionarilor publici cu statut special din cadrul sistemului administrației penitenciare” (Monitorul Oficial al Republicii Moldova, 2006, nr.91-94, art.692).
2. Hotărârea Guvernului nr. 534/2012 „Cu privire la aprobarea Normativelor de plată pentru prestarea serviciilor de cercetări științifice de către angajații organizațiilor de drept public din sfera științei și inovării participanți la proiectele de cercetare-dezvoltare europene și internaționale” (Monitorul Oficial al Republicii Moldova, 2012, nr.155-159, art.585).
3. Hotărârea Guvernului nr. 282/2017 „Cu privire la aprobarea normei didactice și a costului unei ore academice a formatorilor Institutului Național al Justiției” (Monitorul Oficial al Republicii Moldova, 2017, nr.144-148, art.357).